section_heading: Turneja
paragraph_text: Skupina je na pozornici uparila zahtjevnu glazbenu strukturu pjesama s teatralnim obilježjima, što je dovelo do kritika. Između ostalog Emerson je svirao glasovir dok se to glazbalo okretalo u zraku i zloupotrebljavao je Hammondove orgulje tako što je zabijao noževe u manuale, bacao orgulje po pozornici i ostavljao ih da odzvanjaju, a Palmer je svirao na bubnjarskom kompletu koje se okretalo. Skupina je sa sobom nosila gotovo 40 tona opreme za čije je postavljanje bilo potrebno pet sati; u opremi je među ostalim bila ploča s trideset kanala za upravljanje kvadrofonijskim javnim razglasom koje je skupini dodijelio International Entertainers Service, ali i rasvjetni sustav koji je dizajnirala Judy Rasmussen, koji se sastojao od velikih ljestvi na svakom kutu pozornice i dvaju lukova postavljenih iznad izvođača tijekom nastupa.<ref>